Ռիօ-Անթիրիօ կամուրջ

[մինի|Ռիօ-Անթիրիօ կայմապարան կամուրջը, նկարուած [Փաթրա|Փաթրայի Համալսարանէն, Ռիօ, 8-10-2008|329x329փքս]]
**Ռիօ-Անթիրիօ կամուրջ** (յուն․՝ Γέφυρα Ρίου – Αντιρρίου) եւ կամ պաշտօնապէս անուանուած՝ «Խարիլաոս Թրիքուփիս» կամուրջ: 

Կայմապարան կամուրջ մը, որուն կառուցման աշխատանքները կ'աւարտին 2004-ի ամրան։ 

Կարեւոր խաչմերուկ մը, որ Պելոպոնեսը *Πελοπόννησος* եւ Ատիկէն *Αττική* կը կապէ Յունաստանի մայր ցամաքամասի արեւմտեան մասին՝ Կեդրոնական Յունաստանի արեւմտեան բաժինին ու Իփիրոսին։ 

* *<u>Անթիրիօ</u> կը նշանակէ Ռիոյին դիմացի կողմը:*

Ռիօ-Անթիրիօ երթեւեկութեան կամուրջը մաս կը կազմէ Յոնիան Մայրուղիին (Α5) եւ Եւրոպական Մայրուղիին (Ε55)։ Կ'ընդգրկէ նաեւ մայթուղի եւ հեծիքներու համար նախատեսուած վազքուղի մը։ 

## Դիրքը
[մինի|Ռիօ-Անթիրիօ կամուրջին օդային լուսանկարը․ արեւմուտքէն՝ (նկարին հիւսիսը) [Փաթրայի Ծոցը եւ արեւելքէն՝ (նկարին հարաւը) Կորնթոսի Ծոցը։ ]]
ձախից|մինի|Ռիօ-Անթիրիօ կամուրջին դիրքը
Կամուրջը կը գտնուի Ռիօ Նեղուցին վրայ եւ իրարու կը կապէ իր երկու ծայրամասերուն գտնուող՝ Ռիօ քաղաքը (Պելոպոնես) եւ Անթիրիօ գիւղը (Էթոլօաքարնանիա)։ Կամուրջին արեւելեան կողմը կը գտնուի Կորնթոսի Ծոցը, իսկ արեւմտեան կողմը՝ Փաթրայի Ծոցը։ 

## Պատմութիւն
1880-ին Յունաստանի վարչապետ Խարիլաոս Թրիքուփիս, առաջիններէն է, որ Ռիօ նեղուցին վրայ երկաթագծային կամուրջի մը կառուցման տեսլականը կ'ունենայ, Կորնթոսի Ջրանցքին կառուցման աշխատանքներուն ընթացքին։ 

3 Յունուար 1996-ին, կամուրջին ճարտարապետական աշխատանքները կ'իրագործուին յունա-ֆրանսական ընկերակցութեան կողմէ, զոր կը գլխաւորէ ֆրանսական «Vinci» ընկերութիւնը։ Ընկերակցութեան մաս կը կազմեն յունական շինարարական ու ճարտարագիտական ընկերութիւններ․ «ΤΕΒ», «J&P-ΑΒΑΞ», «Αθηνά», «Προοδευτική» եւ «Παντεχνική»։ Կամուրջին կառուցման աշխատանքները կը գլխաւորէ հայազգի ճարտարապետ՝ Պերճ Միքայէլեան։ 1999-ին կը սկսին կառուցման բարդ աշխատանքները։ 

7 Օգոստոս 2004-ին, կամուրջին պաշտօնական բացումը տեղի կ'ունենայ եւ 12 Օգոստոս 2004-ին, կամուրջը հանրութեան կը յանձնուի․ Աթէնքի ողիմպիական խաղերուն բացումէն մէկ օր առաջ։ 

### «Խարիլաոս Թրիքուփիս» անուանում
[ձախից|մինի|[Փաթրա|Փաթրայի համալսարանին համալիրը, Ռիօ-Անթիրիօ կամուրջը եւ դիմացը՝ Անթիրիօն․ կամուրջին արեւմուտքը Փաթրայի Ծոցը, իսկ արեւելքը՝ Կորնթոսի Ծոցը:]]
մինի|Ռիօ-Անթիրիօ կամուրջը՝ վերջալոյսին:
25 Մայիս 2007-ին, կամուրջին կառուցման ընկերակցութեան վարչական շէնքին մէջ, բացառիկ հանդիսութեամբ մը Յունաստանի Հանրապետութեան նախագահ Քարոլոս Փափուլիաս Ռիօ-Անթիրիօ կայմապարան կամուրջը կ'անուանէ «Խարիլաոս Թրիքուփիս», որովհետեւ ԺԹ․ դարու Յունաստանի վարչապետ Խարիլաոս Թրիքուփիս երկաթագծային կամուրջի մը տեսլականը ունեցած էր։ Սակայն այդ օրերուն, Յունաստանի տնտեսական պայմանները չէին ներեր նման կամուրջի մը կառուցումը։

## Նկարագրութիւն
Կայմապարան կամուրջը կը յենի չորս սիւներու վրայ եւ երկարութիւնն է 2,252 մ․ իսկ երկու անցուղիներով միասին՝ 2,883 մեթր։ Լայնքն է 27,2 մ․։ Երկու անցուղիներն են՝ 

* Հարաւէն՝ Ռիօ
* Հիւսիսէն՝ Անթիրիօ

Կամուրջին հիմերը «պառկած» են ծովուն յատակը 700 մ․ ծովային ժայռոտ խորքի վրայ։ Կամուրջին հիմերուն խորութիւնը ծովու մակերեսէն 65 մ․-ի կը հասնի։

Շրջանը ենթակայ ըլլալով զօրաւոր քամիներու եւ երկրաշարժի յաճախակի ցնցումներու, որոնք Եւրոպայի ամենաշխուժներէն են, կամուրջը նախագծուած է, որպէսզի դիմանայ՝

* Երկրաշարժին մինչեւ 8 ռիխթըր ուժգնութեամբ ցնցումներուն, շրջանին մէջ վերջին զօրաւոր ցնցումը 6,3 ուժգնութեամբ տեղի ունեցած է 15 Յունիս 1995-ին։
* Զօրաւոր քամիներուն, որոնք յար ու նման են արեւադարձային պտուտամրրիկներու հարուածներուն․ միջին հաշուով՝ ըստ Բրիտանական չափանիշներուն, 5-րդ Կարգի պտուտամրրիկ, այսինքն՝ կամրջակին մակերեսին վրայ քամիի 265 քմ․/ժ արագութեան՝ «Սաֆիր Սիմսոն աստիճան» *Saffir–Simpson scale* (SSHS):

Կամուրջը այնպէս մը կառուցուած է, որ մայր ցամաքէն տարեկան 35 մմ. հեռացող Պեղոպոնեզ (Փելոփոնէս) թերակղզիին հետ «շարժելու» հնարաւորութիւնը ունենայ։
կենտրոն|մինի|660x660փքս|Ռիօ-Անթիրիօ կամուրջին նախագիծը

## Պատկերասրահ

Պատկեր:СВЯЗЬземель - panoramio.jpg|Կամուրջը եւ դիմացը՝ Էթոլոաքարնանիա
Պատկեր:2- Րիօ-Անդի րիօ կամուրջը եւ Րիոյին բերդին աւերակները.jpg|Ռիօ-Անդիռիօ կամուրջը եւ հին բերդին աւերակները, 24-7-2021
Պատկեր:Փաթրայի ծոցը, Ռիօ Անդիռիօ կամուրջը եւ անդին Կորնթոսի ծոցը.jpg|24-7-2021․ Փաթրայի ծոցը, Ռիօ Անդիռիօ կամուրջը եւ անդին Կորնթոսի ծոցը
Պատկեր:The sunset from Rio.jpg|Վերջալոյսը Ռիօ ծովափէն, նկար՝ 24 Յուլիս, 2021
Պատկեր:Կորնթոսի ծոցը, Ռիօ Անդիրիօ կամուրջը արեւամուտին եւ անդին Փաթրայի ծոցը.jpg|Կորնթոսի ծոցը վերջալոյսին, Ռիօ Անդիռիօ կամուրջը արեւամուտին եւ անդին՝ Փաթրայի ծոցը․ 24 Յուլիս 2021
Պատկեր:Րիօ - Անդի րիօ կամուրջը, երեկոյեան, նկարուած 24 Յուլիս.jpg|Ռիօ - Անդիռօ կամուրջը, երեկոյեան, նկարուած 24 Յուլիս 2021-ին
Պատկեր:Ռիօ բերդին աւերակները եւ համանուն կամուրջը.jpg|Ռիօ բերդին աւերակները եւ համանուն կամուրջը.jpg
Պատկեր:Rio Antirio dsc06358.jpg|Ռիօ Անդիռիօ կամուրջը նախքան հանրութեան յանձնումը
Պատկեր:Wenecki fort artyleryjski (Rio, Grecja).jpg|Կամուրջը եւ «Քասթրօ Մորիա» հին բերդը
Պատկեր:Φρούριο Ρίου.jpg|Կամուրջը եւ Ռիօ հին բերդը
Պատկեր:C3.00a Brücke Río–Andírio.jpg|Ռիօ Անդիռիօ Կամուրջը․ դիմացը Ռիօ եւ անդին՝ Փաթրա քաղաքը
Պատկեր:Golfo de Patras 03.jpg|Ռիօ Անդիռիօ կամուրջին հարաւային մասը եւ հին բերդը․ նկարուած Փաթրայի ծոցէն


        

## Տե՛ս նաեւ
516 Արոուքա կամուրջ

Փաթրա

Փաթրայի Ծոց

Կորնթոսի Նեղուցը

Կորնթոսի Ծոցը

Կորնթոսի Ջրանցքը

Կորնթոս

Յոնիական Ծով

Յոնիական կղզիներ

## Ծանօթագրութիւններ

## Արտաքին յղումներ

# Սաֆիր Սիմսոն աստիճան
# Ռիխթըր երկրաշարժի ուժգնութեան չափ
# Ռիօ-Անթիրիօ կամուրջին նկարները երկինքէն
# Խարիլաոս Թրիքուփիս
# Ռիօ-Անթիրիօ կամուրջը իրիկունը լուսաւորուած
# patrasevents - 13 տարի Ռիօ-Անթիրիօ կամուրջ․ կը ներփակէ բացումէն տեսերիզ , 7-10-2017

Ստորոգութիւն:Կամուրջներ
Ստորոգութիւն:Յունաստանի կամուրջներ
Ստորոգութիւն:Եւրոպայի կամուրջներ
Ստորոգութիւն:Կայմապարան կամուրջներ